དྲུག་པ། བྱུག་ལུམས་སྡེ་ཚན་བསྟན་པ།
དྲུག་པ་བྱུག་ལུམས་སྡེ་ཚན་གཉིས་ཕྱོགས་གཅིག་བསྟན་པ་ལས། དང་པོ་ནི། ཟབ་ལག་
ཆུ་རྩ་ཅན་གྱི་རྟ་ཕོ་ལ། །ས་བཅུད་མུ་ཟི་ལྷད་མེད་ཆས་སུ་སྤྲས། །སྟག་ཤམ་སྟག་ཤ་ཅན་གྱི་
དཔའ་བོ་བསྐྱོན། །དབུ་ལ་དོམ་དོམ་མཁྲིས་ཞུ་མཆོག་མ་གསོལ། །ཤི་ལ་ཛ་ཧུའི་བྲག་ཞུན་མཚོན་
ཆ་ཐོགས། །རི་དྭགས་ལྟེ་བ་གླ་རྩི་རོལ་དུ་ཁྲིད། །ཁ་གཡེར་ཁྱི་ལ་ཝ་རི་ཅན་གྱི་འབངས་དང་
བཅས། །ནཱི་ལ་ཐོ་ཋའི་འདི་གཞུང་དུ་བིག་བན་ཞེས་མ་མཚུར་གྱི་རིགས་སུ་བཤད་ཅིང་ཁ་དོག་ལྗང་ཁུ་ཟོས་ན་

དྲུག་པ། བྱུག་ལུམས་སྡེ་ཚན་བསྟན་པ། 553
མཚུར་བྲོ་བ་ཛོ་ཀི་དག་སག་རམ་རྩི་ཟེར་བ་དེ་ཡིན། འགའ་ཞིག་རྒྱུ་ཚ་རྒྱམ་ཚྭ་ཆ་མཉམ་ལ། ཞོ་དང་སྦྱར་བ་ཟངས་
ལ་བྱུགས། སྔོ་ནག་སྐམ་པ་ཞིག་འབྱུང༌། ནི་ལ་ཐོ་ཋ་ཞེས་སུ་གྲགས་ཟེར་བ་དེ་ཡིན་ནོ།།ངར་ལྡན་སར། །འབྲུག་
ཕྱི་ཐོར་སྒྲ་བྱུང་ན་བ་ཆུས་བྲན། །བྱུགས་པས་པགས་ནད་ཤུ་འབྲུམ་ཐོར་སེལ། །ཤུ་བ་ཟ་རྐོང་མེ་
དབལ་དང༌། །གློ་བུར་རྨ་རྒན་ཤའུ་གསོ། །ཁྱད་པར་རེག་དུག་ཚ་ཤས་ཀྱིས། །ཟུག་གཟེར་ཕུར་
པ་བཏབ་འདྲ་ཞིང་། །མི་བཟོད་ཀུ་ཅོ་འདོན་པ་ལ། །གཉེན་པོ་འདི་འདྲ་ཡོད་མ་ཡིན། །རྣག་རྩི་
ཚད་ཅན་ལ་སྐམ་འདེབས་བྱ། །པགས་ནད་ཅན་ལ་ལྡེ་གུ་བྱུགས། །རེག་དུག་ར་ཁྲག་སྦྱར་བས་
འཇོམས། །ཁོང་དུ་ར་ཁྲག་ག་བུར་བཏང༌། །སྨན་ཆེན་ཤུ་དག་གླ་རྩི་ཆུ་རྩ་ཐར་ནུ་དུརབྱིད། །དྲི་ཆུར་
སྦྱར་བྱུགས་གཉན་དང་འབྲས། །དྲེག་གྲུམ་ཀོ་ལེར་ཚ་འཁྱུག་སེལ། །སྨན་ཆེན་ཆ་གཉིས་སྒོག་
སྐྱ་གཅིག །གླ་རྩི་དྲི་ཐོན་ཕག་ཚིལ་ལམ། །མར་རྙིང་སྦྱར་བྱུགས་ཤུ་ཐོར་སེལ། །རྨ་དང་ཤུ་བ་
འབྲས་ཐབས་ལ། །བཙན་དུག་མུ་ཟི་སྤོས་དཀར་གསུམ། །མར་ནག་སྦྱར་བྱུག་ཤིན་ཏུ་ཕན། །གོ་
སྙོད་ཛཱ་ཏི་གླ་རྩི་དང༌། །སྒ་སྐྱ་ཏིལ་མར་དང་སྦྱར་བ། །བྱུག་པས་རྩ་དཀར་གྲང་རླུང་སེལ།།
བདུད་རྩི་རྣམ་པ་ལྔ་ལུམས་ནི། །མཚེ་ཡིས་ཚེ་རིང་བཅུད་ལེན་འགྲུབ། །བ་ལུས་ལྤགས་
པ་མཉེན་པར་བྱེད། །མཁན་སྐྱས་ལུས་ཀྱི་འབྱུང་བ་འདུལ། །འོམ་བུས་རུས་པའི་དུག་རྣམས་
འདོན། །ཤུག་པས་ཡོན་ཏན་བརྒྱད་དང་ལྡན། འདི་སྟེང་གཡུ་ཐོག་ཞབས་ཀྱི་ཤོག་དྲིལ་གསུམ་པར་
གཉེའུ་ཡིས་འབྲས་དང་འདྲིལ་བ་བཤིག་ཉེ་བར་མཁོ་བ་ཆང་དང་ཕབ་ཡིན་ཏེ། འཕྲུལ་ཐབས་འཕྲུལ་མེ་འཕྲུལ་གྱིས་
ཞེས་གསུང་པའི་བྱ་ཐབས་སོགས་འོག་ཏུ་ལག་ལེན་སྐབས་ཞིབ་ཏུ་བཤད་དོ། །དེ་ཕྱིར་བདུད་རྩི་རྣམས་ལྔ་
ཡིས། །ལུས་སྤྱིའི་འདུ་བ་སྙོམས་བྱེད་ཅིང་། །དྲེག་གྲུམ་ཡན་ལག་རེངས་འཁུམ་སྐྱོན། །ཀོ་
ལེར་ན་སྐྲངས་འདོན་པའི་མཆོག །དུག་དང་ཚ་བ་རྙིང་རྙོགས་སོགས། །ཤ་ལྤགས་རྩ་རྒྱུས་
ལ་ཞེན་པས། །མ་ལུས་བ་སྤུའི་བུ་གར་འདྲེན། །འབམ་སྤོས་སྤང་སྤོས་ཤུག་ཚེར་ཅན། །སྤོས་
དཀར་མཁན་སྐྱ་རང་ཆུས་བཙོས། །ཚ་ལུམས་བཅིང་པས་འབྲས་གསར་དང་། །ཡན་ལག་
སྐྲངས་དང་ཚིགས་གཉན་དང་། །གཉན་རིགས་འབར་འབུར་སྐྲངས་པ་བཤིགས།།

554 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ང གཅེས་བཏུས་ཕན་བདེའི་སྙིང་པོ།
རྨ་ཁའི་སྐྲངས་འབྱར་རེག་པ་ཟུག་ཞི་ནི། །སྤྲུ་རྩ་རེ་ལྕག་ཕུག་རོན་མཆིལ་པའི་བྲུན། །ཀླད་
རུལ་ཚ་བབ་པི་ལིང་ཚིལ་ཆེན་དང༌། །མུ་ཟི་སྟག་ཤ་རྣམས་ནི་ཞིབ་བཏགས་ལ། །གླུམ་གྱི་
ཀླད་པར་སྦྱར་ནས་འཇིབ་ཏུ་གཞུག །རྨ་ཁར་མཛེ་ཚྭ་ཚ་ལའི་ཐལ་བ་དང༌། །མཚེ་ཐལ་རྡོ་
ཐལ་ཡུང་བ་ཐང་ཕྲོམ་འབྲུ། །སྟག་ཤ་དོམ་མཁྲིས་གུར་གུམ་བྱང་བུལ་དང་། །རྒུ་དྲུས་རྣམས་
ཀྱི་ཕྱེ་མ་གདབ་པར་བྱ། །དེ་སྟེང་དར་དམར་བཀབ་ལ་བྲག་ལྕམ་སྦྱར། །དེ་ཡི་ཐ་མ་ཧྲིབ་
འདུལ་འབྱར་གྱིས་མནན། །རུས་འདུལ་ཟབ་མོའི་མན་ངག་བསྟན་པ་ནི། །མི་རུས་བཙའ་མ་རྟ་
རུས་བཙའ་མ་ཁྱི་རུས་བཙའ་མ་ཕག་རུས་བཙའ་མ་ཤ་རུས་བཙའ་མ་རུས་བཙའ་མ་ལྔའདི་ལྔ་ལ་ཆུ་རུས་
ལྔ་ཟེར། །ཉ་ཕྱིས་དུང་འགྲོན་ཉ་རུས་འབྲུག་རུས་ལྔ། །རུས་སྣ་བཅུ་ཡིན་ཆུ་སེར་སྨན་བརྒྱད་
ནི། །སོ་ཐལ་གཉིས་དང་ཏིལ་གཉིས་ཟི་ར་གཉིས། །གུ་གུལ་དཀར་ནག་གཉིས་ཏེ་རྣམ་པ་
བརྒྱད། །དེ་རྣམས་ཆ་སྙོམས་ཞིབ་བཏགས་ལོགས་སུ་བཞག །དབེན་པའི་གནས་སུ་རྫ་མའི་
སྣོད་ནང་དུ། །སྤོས་དཀར་ཆ་གསུམ་ཚ་ལ་ཆ་གཅིག་ནི། །གར་ཆང་ཆ་གཉིས་ལ་བསིང་
རྫས་ཀུན་དང༌། །ཇི་ལྟར་འཚམ་པའི་འབྲུ་མར་རྙིང་པ་བླུགས། །གདོན་གྱིས་ལུད་ཕྱིར་འགྲུལ་
བསྲུང་སོལ་མེ་ལ། །དཀྲུག་ཅིང་གདུས་ཏེ་གར་ལུད་སོང་བའི་ཚེ། །གོང་གི་ཕྱེ་མ་བཏབ་ལ་
མ་འདྲེག་དཀྲུག །དྲོ་འཇམ་དྲིལ་ཐུབ་དུས་སུ་རྡོ་སྟེང་བྱོ། །གཏན་བརྡུང་འཐེམ་བྱས་སྤུ་རྡུལ་
མི་འཆོར་བའི། །སྣོད་ནང་བཅང་ལ་དཀྲིས་མ་བྱེད་པའི་ཚེ། །མེ་ཉིར་བསྲོས་ཏེ་རྨ་སྟེང་དར་
གྱིས་བཀན། །དེ་སྟེང་རུས་འདུལ་བརླན་ལ་སྐྱི་དཀར་དཀྲི། །དཀྲི་མ་བརྗེ་དུས་རྣག་དང་ཆུ་
སེར་རྣམས། །ཆུ་དྲོན་གྱིས་བཀྲུ་འདི་ཡི་ཕན་ཡོན་ནི། །ཆུ་སེར་གྲང་བབ་རྨ་གསར་རྨ་རྙིང་
དང༌། །འབྲས་ཤུ་སྐྲངས་པ་རྣག་ཏུ་མ་ཁུག་ན། །རྩ་ཆད་རུས་ཆག་རྨ་ཡི་ཐབས་སོགས་
ལ། །གཉེན་པོ་འདི་མཚུངས་མེད་དེ་ཀུན་ལ་གསང༌།།
འབྲས་ནད་གསོ་བ། ཤ་རུས་རྩ་ཡི་འབྲས་ནད་ཀུན། །ཐེ་ཚོམ་སྨན་གྱི་བརྟག་པ་ནི། །གུ་
གུལ་དཀར་ནག་ལྡོང་རོས་དང༌། །བབ་བླ་མུ་ཟི་མཚལ་རྣམས་མཉམ། །རྨ་ཅན་རྨ་མེད་དོགས་

དྲུག་པ། བྱུག་ལུམས་སྡེ་ཚན་བསྟན་པ། 555
སར་བྱུགས། །མིན་ན་རྨ་དེར་མི་འབྱར་ཞིང༌། །ཡིན་ན་བྱུགས་ཤུལ་ཤ་རོར་འགྱུར། །དམར་
འཁྲེང་རེག་པ་བརྩེ་དང་རྣག་ཆུ་འཛགས། །རེས་བདེ་རེས་འགའ་ན་ལ་བཅོས་སྐྱེད་ཆུང་། །དེ་
ཡང་འབྲས་ཡིན་གསང་བ་སྨན་གཅིག་འབམ་པོ། འདྲེ་ཚེར་མའམ་ལྷང་འཐིང་རྩ་བ་ཟེར་གིས། །ཤུན་
པ་རྫ་ནང་མ་འཚིག་ཙམ་སྐམ་བྱ། །དེ་ཉིད་ཆ་གཉིས་ཁ་ནམ་ཀུན་ཁྱོན་སྡོམ་ལ་ཚར་ཆ་གཅིག་
ནི། །དར་མཚུར་བསྐོལ་བ་བ་བླ་ལྡོང་རོས་མཚལ། །རྒྱ་ཚྭ་འཇིབ་བྱང་བུལ་བཟང་པོ་བུ་པད་མེ་
དམར་ནག་བྱང་པ་དམར་ནག་དང༌། །ཚ་གསུམ་རྡོ་ཐལ་ཤུ་དག་སྦྲང་རྩི་སྦྱར། །རེངས་བུ་རྨར་
གཞུག་རྨ་ཁར་སྐྱི་ལྷན་བཀབ། །རུས་སྐྱོན་ཆེ་ན་གཙོ་བོ་ཆ་གསུམ་ལ། །རྡོ་ཐལ་མཚལ་ཐལ་
ལྡོང་རོས་རྒྱ་ཚ་དང༌། །དར་ཚ་ལ་མཚུར་བྱང་པ་དུང་འགྲོན་འཕྲུལ་ཐལ་དང༌། །ཤུ་དག་གྲི་རུས་
གླ་རྩི་ཚ་བ་གསུམ། །སྦྲང་སྨྱོན་རེང་བུ་གར་ཡོད་གནས་སུ་བསྐྱལ། །ཤ་གཅོད་རུས་འགོགས་
ཟུག་རྔུ་འབྱིན་པར་བྱེད། །གསོ་སྨན་གཙོ་བོ་ཆ་གཅིག་གུར་གུམ་མཚལ། །ཤིང་མངར་ཡུང་
བ་ཆུ་རྩ་སྟག་ཤདོམ་མཁྲིས་དཀར། །ཕྱེ་མ་རྨ་ཆས་དབྱར་དགུན་དུས་དང་སྦྱར། །རུས་སྨན་
སྡེ་བཞི་སྦལ་རྒྱབ་མདུང་རྩེ་གངས་ཐིགས་ཅོང་ཞི་བཟང་དྲུག་གསང་སྨན་གཉིསཡུང་བ་འབམ་པོ། །གླ་
རྩིདོམ་མཁྲིས་དར་མཚུར་ཚ་ལ་ཤ་སྐྱི་གསེར་ཤ་མརྩ་བ་གསུམ་དང༌། །ཀ་ར་སྦྱར་བའི་ཕྱེ་མ་རྨ་
དར་བཀབ། །ནད་རྒྱུ་ཁྲག་ཡིན་གང་ཉེ་ཡང་ཡང་གཏར། །སྐྲངས་པ་རྔུབ་རས་འཇིབ་ལ་ཁྲག་
ངན་དབྱུང༌། །ནད་རྐྱེན་གཉན་ཡིན་ཁོང་སྨན་རྩ་ལྟོས་སྦྱོངས། །ནད་དངོས་འབྲས་ཡིན་ལུམས་
འདུལ་ཆུ་ཚན་ཞུགས། །དུར་རུས་རྙིང་པ་རྩི་ཟད་ནས་ཙམ་བརྡུང། །སླ་ངར་རྫ་སྦུབ་དུ་བ་མ་
ཤོར་བསྲེགས། །ཕྱེ་མ་ཞིབ་བཏགས་མར་ནག་སྤོས་དཀར་སྦྱར། །མེ་ཆུང་ཡུན་གདུ་གདུས་
ཚད་སྣག་ཚ་འདྲ། །ངད་ཡལ་ཚེ་ན་སྦལ་མདུང་ལྕོག་ལ་མ། །གཙོ་བོ་ཚ་ལ་ཅོང་ཞི་བཟང་པོ་
ཡིས། །ཕྱེ་མ་བཏབ་དཀྲུགས་ནད་མིག་ཁྱབ་པར་བྱུགས། །ཧེལ་གིས་བཀབ་བཞགས་ཞག་
གསུམ་སོང་ནས་སྤོ། །ཀུན་གྱི་ཕན་དཀའ་རུས་འབྲས་ལ། །དྲས་བཅོས་བྱ་བ་མཁས་པའི་
ལུགས། །གཉན་པའི་གནད་རྣམས་ཕལ་ཆེ་ལ། །ནད་ཞུགས་ཚེ་ན་གནད་ཀྱང་རྫུན། །ཁྱད་པར་
འབྲས་ནད་ཞུགས་པའི་ཚེ། །གནད་ལ་འཛེམ་བག་བྱ་མི་དགོས། །རུས་པ་སྦོས་དང་དེ་སྟེང་

556 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ང གཅེས་བཏུས་ཕན་བདེའི་སྙིང་པོ།
དུ། །ཁབ་བཙུག་རུས་པ་ཐུག་པའི་ཚོར་བ་མེད་པའི་སར། །ཐེ་ཚོམ་མེད་པར་སྐྱོན་ཆེ་སྟེ། །ནང་ནས་
ཁོང་སྲུང་གསུམ་ཡར་བཏང་ཁྱུང་ལྔ་སོགས་གཉན་རིགས་སྤྱི་འཇོམས། །བླ་གནས་སར་འཛེམ་སོག་ལེའི་
བྲད་གྲི་རྣོན་ནི། །སོལ་མེས་ཚོས་བསྲེགས་ཚབ་ཆེ་ལ་གཉིས་གསོར་སྐྱིན༌་ཚ་དྲས་བྱ། །དེ་ནས་ཤ་རུས་
ཕྱེད་པར་ཕྱེ། །ཆུ་གྲང་རྒྱུན་བྲན་སེན་མོ་སོགས། །བཏབ་ཀྱང་རེག་བྱ་ཉམས་པར་བྲན། །རྗེས་
ལ་སྤྲ་བ་སྣུམ་བཙོས་བརྫངས། །དེ་སྟེང་ཤ་གསར་དམར་པོ་ནི། །གྲིས་བཏུབ་བྱས་པའི་འབྱར་
གྱིས་མནན། །ཁྲག་ཆད་ཞག་ལོན་ཁ་ཕྱེ་ལ། །རྐྱོང་བུ་རྣོ་བས་རུས་སྐྱོན་རྣམས། །ཅུང་ཟད་
མ་ལུས་བྲུས་ཅིང་བཞར། །འདི་དུས་སྙིང་སྟོབས་བསྐྱེད་པར་བྱ། །དེ་ནས་གསོ་བའི་སྨན་
བྱ་ཞིང་། །ནད་ཚབས་འབྲིང་ལ་ལྕགས་བསྲེགས་ཞིང༌། །ཏེལ་པས་གསོར་སྐྱིན་ཚོས་པར་
བསྲེགས། །ཡང་ན་སྤྲ་ཚུག་བརྒྱ་སྟོང་བསྲེགས། །དེ་ནས་གཅོད་སྨན་གསོ་སྨན་བཏབ། །དེ་
སྟེང་ཧྲེབ་འདུལ་འབྱར་གྱིས་མནན། །དེ་ཡིས་ཐུབ་པར་ཐེ་ཚོམ་མེད། །འདམ་རུ་འཛུགས་པའི་
མན་ངག་ལག་ལེན་ནི། །མཆོད་རྟེན་ན་བཟའ་བླ་མའི་བདུད་རྩི་དང༌། །ཚེར་ཚེར་མ་གང་རྙེད་སྐྱེས་
བར་ཤུན་འོན་བུའི་ཤིང་དང་ནི། །གཡའ་ཤིང་སྒོ་སྟེང་ཆུ་ར་རང་ཐག་དང་། །ཁྱི་ཕག་དོང་ཁྱི་ཕག་
ཉལ་བའི་ས་དང་སྒྱིད་བུའི་འོག་གི་ས། །ཝ་ཁའི་རྡེའུ་ཞིབ་བཏགས་ཕྱེ་མ་ལ། །ས་སྤྱིན་གཉིས་
འགྱུར་བསྲེས་པའི་ཕྱེ་མ་ཡིས། །རྨ་ཁའི་མཐའ་སྐོར་རྭ་དབྱིབས་སྔགས་ལྡན་སྔགས། །ཨོཾ་
ནད་སྭད། དབལ་སྭད། ས་ར་ས་ར་འུབ་ཆུམ། ཞེས་པ་སུམ་འདི་ལ་དབྱིབས་ཁོག་སྦུབ་འདྲ་བར་
བྱས་ནས་རློན་པར་རྨ་ཁ་ལ་སྦྱོར་བ་དང་། དབྱིབས་རྭ་ཅོ་ཇི་བཞིན་བྱས་ཏེ་སྐམ་པ་དང༌། ཁ་ལ་སྤྱིན་ཆུ་བསྐུས་ཤིང་
དེ་རྨ་ཁར་སྦྱར་ནས་རྩེ་མོ་ཁས་འཇིབ་ལ་བུག་པ་ལག་པའམ་ལྕེས་འབིགས་པའི་ལུགས་གཉིས་ཡོད་པའི་དབྱིབས་
འདྲ་བ་ལ་ཕྱག་ལེན་སྔ་མ་ལེགས་སོ།།བརྒྱ་བཟླས་ལ་སྔས་ཆུས་སྦྱར། །རུས་འཛེར་རྒྱ་ཁུ་ཆུ་སེར་ལ་
སོགས་པ། །མགོ་སྐྱོན་འབྱིན་པའི་གདམ་པ་མཐར་ཐུག་གོ། །བྱིས་པ་ལ་སོགས་བརྡབ་དང་
ལྷུང་བ་ལ། །རྒྱ་སུབ་བྱེ་སོགས་ཆིངས་གིས་བསྡམས་དགོས་ན། །དུད་པ་སྦང་གར་བྲག་ཞུན་
ཞོ་དང་ཕབ། །གཡེར་མ་གླ་རྩི་གོ་སྙོད་གང་འཛོམས་བསགས། །བག་ཕྱེ་ཞིབ་མོ་ཕུལ་གང་
ཆུར་གདུས་ལ། །ས་སྤྱིན་ཞིབ་མོ་ཕུལ་དོ་བཏབ་ལ་སྦྲུ། །བོང་སྤུ་རི་བོང་སོར་རེར་གཏུབ་ལ་ཁྱོར་